

**Ғылыми-зерттеу жұмыстарын орындау үшiн Қазақстан Республикасына радиоактивтi сәулелену көзiн әкелу туралы**

Қазақстан Республикасы Үкiметiнiң Қаулысы 1998 жылғы 25 мамырдағы N 476

      "Қазақстан Республикасында тауарлардың (жұмыстардың, қызмет көрсетулердiң) экспорты мен импортын лицензиялау туралы" Қазақстан Республикасы Үкiметiнiң 1997 жылғы 30 маусымдағы N 1037 P971037\_ қаулысына (Қазақстан Республикасының ПҮАЖ-ы, 1997 ж., N 29, 266-құжат) сәйкес Қазақстан Республикасының Үкiметi қаулы етедi:

      1. Қазақстан Республикасы Ғылым министрлiгi - Ғылым академиясының Д.В.Сокольский атындағы Органикалық катализ және электрохимия институтына ғылыми-зерттеу жұмыстарын жүргiзу үшiн Мәскеу қаласындағы "ИЗОТОП" Бүкiлаймақтық бiрлестiгiмен жасалған 1997 жылғы 5 желтоқсандағы N 39/02/98 келiсiм-шартқа сәйкес Ресейден Қазақстан Республикасына белсендiлiгi 0,0675 Ки МИКХ-3 үлгiсiндегi радиоактивтi сәулелену көзiн (хромдағы 57-кобальт) әкелуге рұқсат

етiлсiн.

     2. Қазақстан Республикасының Энергетика, индустрия және сауда

министрлiгi белгiленген тәртiппен лицензия берсiн.

     3. Осы қаулының орындалуына бақылау жасау Ғылым министрлiгi -

Ғылым академиясының Атом энергиясы жөнiндегi агенттiгiне жүктелсiн.

Қазақстан Республикасының

  Премьер-Министрi

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК